wannaphong/clean_thaiwikipedia huggingface dataset:
# โกสต์ ไรเดอร์ มัจจุราชแห่งรัตติกาล
โกสต์ ไรเดอร์ มัจจุราชแห่งรัตติกาล (อังกฤษ: Ghost Rider) เป็นภาพยนตร์สยองขวัญ ที่ออกฉายในปี ค.ศ. 2007 กำกับและเขียนบทโดย มาร์ค สตีเฟ่น จอห์นสัน โดยอิงจากหนังสือการ์ตูนแนวแอนตี้ฮีโร่สังกัดมาร์เวลคอมิกส์ซึ่งมีชื่อว่า โกสท์ ไรเดอร์ ภาพยนตร์ชุดนี้มีภาคต่อคือภาพยนตร์เรื่อง โกสต์ ไรเดอร์ อเวจีพิฆาต ซึ่งนำแสดงโดย นิโคลัส เคจ รับบท โกสท์ไรเดอร์ (จอห์นนี่ เบลซ)

เนื้อเรื่องย่อ
จอห์นนี่ บลาส สตั๊นท์แมนมอเตอร์ไซค์เหินเวหา  ตกลงยอมพลีจิตวิญญาณของตัวเองให้มัจจุราช “เมฟิสโตฟิลส์” เพื่อช่วยชีวิตพ่อที่กำลังหมดลมหายใจ และต้องแยกจากสาวคนรัก โรซานเน่ ซิมป์สัน หลายปีต่อมา จอห์นนี่ได้พบกับ โรซานเน่ที่ทำงานเป็นผู้สื่อข่าว และ เมฟิสโตฟิลส์ ผู้ซึ่งยื่นข้อเสมอคืนวิญญาณให้หาก จอห์นนี่ตกลงยอมเป็นโกสต์ ไรเดอร์ จอมซิ่งปีศาจที่ใช้อำนาจเหนือธรรมชาติแสวงหาความยุติธรรมจากการล้างแค้น ภารกิจแรกของเขาตามคำสั่งของเมฟิสโตฟิลส์ คือจัดการกับ "แบล็คฮาร์ต" ศัตรูตัวฉกาจและทายาทสืบสายเลือดของเมฟิสโตฟิลส์ ผู้ซึ่งกำลังวางแผนการสร้างขุมนรกใหม่ที่สยดสยองกว่าขุมเก่าของเมฟิสโตฟิลส์หลายร้อยหลายพันเท่า

นักแสดงนำ
 นิโคลัส เคจ รับบท จอห์นนี่ เบลซ/ โกสต์ ไรเดอร์
 อีวา เมนเดส รับบท โรซานเน่ ซิมป์สัน
 เวส เบนท์ลีย์ รับบท แบล็คฮาร์ต
 แซม เอ็ลเลียต รับบท คาร์เตอร์ สเลซ
 โดนัลด์ โลกิว รับบท แม๊ค
 ปีเตอร์ ฟอนดา รับบท เมฟิสโตเฟลส์
# เขตฮิงาชิยามะ
เขตฮิงาชิยามะ  เป็นหนึ่งใน 11 เขตการปกครองในนครเกียวโต จังหวัดเกียวโต ชื่อเขตนี้มีความหมายว่า "ภูเขาตะวันออก" ทางตะวันตกติดต่อกับเขตชิโมเงียวโดยมีแม่น้ำคาโมะคั่นอยู่ เขตฮิงาชิยามะเป็นที่ตั้งของสถานที่ท่องเที่ยวทางประวัติศาสตร์มากมาย อาทิ มรดกโลกวัดคิโยมิซุ ศาลเจ้ายากาซะ ย่านกิอง วัดซันจูซังเง็ง และพิพิธภัณฑ์แห่งชาติเกียวโต

 แหล่งข้อมูลอื่น 
 
 
  

ฮิงาชิยามะ
# ใจกลางเมือง
"ใจกลางเมือง" เป็นซิงเกิลของวงดนตรีลาบานูน จากอัลบั้ม นิวส์ กับค่ายจีนี่ เรคคอร์ดในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ Big Ass) ,สุรชัย พรพิมานแมน แต่งทำนองโดย เมธี อรุณ และเรียบเรียงโดย ลาบานูน เพลงนี้พูดถึงความเหงาของคนทำงานในเมืองกับการคิดถึงบ้าน และการรอคอยของคนที่บ้าน เรียกได้ว่าเพลง ‘ใจ...กลางเมือง’ เป็นอีกเพลงที่ทำให้คนฟังแล้วคิดถึงบ้านรู้สึกอยากกลับบ้านในช่วงหยุดยาวนี้

ซึ่ง กบ Big Ass ได้กล่าวถึงเพลงนี้ไว้ว่า ชื่อเพลงนี้ถูกคิดขึ้นน่าจะเกือบ20กว่าปีแล้ว.. พยายามจะเขียนให้กับหลายๆวงแต่ไม่ลงตัว.. จนสุดท้ายมันก็เดินทางมาเจอคนที่ถ่ายทอดจนได้.. โดยส่วนตัวแล้วชอบเพลงนี้มากเป็นพิเศษ..เพลง ใจกลางเมือง ของวง ลาบานูน นั้นเรียกได้ว่ามาแรงเกินคาดจริงๆ

ผู้มีส่วนร่วมทำเพลง
ลาบานูน
 เมธี อรุณ – ร้องนำ กีตาร์ และแต่งทำนอง
 อนันต์ สะมัน – เบส
 ณัฐนนท์ ทองอ่อน – กลอง

ผู้มีส่วนร่วมอื่น ๆ
ขจรเดช พรมรักษา ,สุรชัย พรพิมานแมน – เขียนเนื้อร้อง
 พงศศรัณย์ พุ่มทิพย์ – Produced  
 ขจรเดช พรมรักษา และ Mango Team – Lyrics Directors
 วรวรรธน์ วิวรรธน์วณิชย์, อัครพงศ์ ศรีเกื้อกูล – Sound Engineer 
 เสาวณีย์ ป้อมถาวร, พชร รัตนอรุณ, วสวัตติ์ หาญลำยวง – Assistant Engineer 
 ประมวล ล้อเจริญ – Drum Technician

ชาร์ต
ชาร์ต (พ.ศ. 2560)อันดับสูงสุด อีเอฟเอ็ม ชาร์ต 94 ท็อป แอรเพลย์EFM 104.5 TOP AIR PLAY (ประจำวันเสาร์ที่ 22 กรกฎาคม 2560) 10 จูกซ์ท็อป 100 ชาร์ตJOOX Top Chart รายงานชาร์ตเพลงประจำสัปดาห์ (22.05.2017)4 จูกซ์ท็อป 50 ไทยซองส์JOOX Music - Top 50 Thai Songs • ประจำวันที่ 15 พฤษภาคม 25603 เอฟเอ็ม วัน 103.5 ชาร์ต วันทูเท็นเพลงไทยเพราะๆ ฮิตๆ จากคลื่น FM ONE 103.5 CHART ONE TO TEN Date 12 มิถุนายน 25601
# คู่แฝดเซียวฮือยี้พิชิตมาร
คู่แฝดเซียวฮือยี้พิชิตมาร หรืออีกชื่อ เดชเซียวฮื้อยี้ (อังกฤษ: The Proud Twins) เป็นละครโทรทัศน์จีนกำลังภายใน สร้างขึ้นเมื่อปี ค.ศ. 2004 กำกับโดย หว่อง จิง เป็นภาพยนตร์ที่สร้างมาจากเรื่อง เดชเซียวฮื้อยี้ของโก้วเล้ง นำแสดงโดย จาง เว่ย์เจี้ยน, เซียะ ถิงฟง, ฟ่าน ปิงปิง, เหวิน ควน เรื่องราวที่ว่าด้วยเรื่อง เซียวฮื้อยี้ ที่มีชื่อภาษาอังกฤษเป็นชื่อเดียวกันกับละครโทรทัศน์เรื่องนี้คือ เดชเซียวฮื้อยี้ ที่ออกฉายก่อนหน้าละครเรื่องนี้เกือบ 30 ปี

นักแสดงนำ
 จาง เว่ย์เจี้ยน รับบท เซียวฮื้อยี้
 เซียะ ถิงฟง รับบท ฮวยบ่อข่วย
 อู๋ ฉิงเชอะ รับบท อี่น่ำเทียน
 ฟ่าน ปิงปิง รับบท ทิซิมลั้ง
 เฉิน เชน รับบท สิบเจ้าจอมโฉด
# ปริศนาโดมครอบเมือง
ปริศนาโดมครอบเมือง (อังกฤษ: Under The Dome) เป็นละครโทรทัศน์แนวไซไฟ ออกอากาศทางช่อง ซีบีเอส ในสหรัฐ ตั้งแต่วันที่ 24 มิถุนายน ค.ศ. 2013 จนถึงวันที่ 10 กันยายน ค.ศ. 2015

เนื้อเรื่องย่อ
เรื่องราวเริ่มต้นจากเมืองเล็กๆที่เงียบสงบชื่อว่าเชาเตอร์มิลล์ ซึ่งได้ถูกตัดออกจากโลกภายนอกด้วยโดมที่โปร่งใสครอบเมืองไว้ ไม่มีใครหรือสิ่งใดสามารถจะเข้าออกผ่านทะลุโดมนี้ไปได้ ชาวเมืองต่างวิตกต่อสิ่งที่พวกเขาไม่รู้ว่ามันคืออะไร และจะเป็นอย่างนี้ไปอีกนานแค่ไหน หนทางที่จะรอดคือต้องพึ่งตัวเอง เพราะไม่มีใครจะช่วยพวกเขาได้แม้กระทั่งคนที่ได้ยินเสียงพวกเขา

นักแสดงนำ
 ไมค์ วอเกล รับบท เดล "บาร์บี้" บาร์บาร่า
 รัสเชลเล่ เลเฟฟเร รับบท จูเลีย ชัมเว
 นาตาลี มาร์ติเนซ รับบท ลินดา เอสควีเอล
 บริตต์ รอเบิร์ตสัน รับบท แองจี้ แม๊คเอลิสเตอร์
 อเล็กซานเดอร์ โค้ชรับบท เจมส์ "จูเนียร์" รอนนีส์
 นิโคลัส สตรอง
 คอลลีน ฟอร์ด
 โจชีน เพอร์ดีย์
 อีชา ฮินดส์
 เจฟฟ์ ฟาเฮย์
 ดีน นอร์ริส
 แม๊คเคนซี ลินซ์
 เอ็ดดี้ คาฮิลล์
 คาร์ลา โครม
 ไคลี่ บันบูรี
# ไซอิ๋ว (แก้ความกำกวม)
ไซอิ๋ว สามารถหมายถึง:
 ไซอิ๋ว วรรณกรรมชิ้นเอกของจีน ประพันธ์โดย อู๋ เฉิงเอิน

ละครโทรทัศน์
 ไซอิ๋ว ละครโทรทัศน์ญี่ปุ่น ออดอากาศช่วงปี 70
 ไซอิ๋ว ละครโทรทัศน์ของจีน ออกอากาศช่อง CCTV
 ไซอิ๋ว ละครโทรทัศน์ของฮ่องกง ออกอากาศช่อง TVB มีภาคต่อคือ
  ไซอิ๋ว ภาค 2 ศึกเทพอสูรสะท้านฟ้า
 Journey to the West – Legends of the Monkey King ละครโทรทัศน์จีน ออกอากาศในปี 1999
 Wu Cheng'en and Journey to the West ละครโทรทัศน์ ออกอากาศในปี 2004
 ไซอิ๋ว ละครโทรทัศน์ ออกอากาศในปี 2010
 ไซอิ๋ว ละครโทรทัศน์ ออกอากาศในปี 2011 ผลิตโดย จาง จี้จง
 ไซอิ๋ว อภินิหารลิงเทวดา ละครโทรทัศน์ ออกอากาศในปี 2017

ภาพยนตร์
 Journey to the West: Conquering the Demons ภาพยนตร์ที่ออกฉายในปี 2013 ผลงานของ โจว ซิงฉือ
 ไซอิ๋ว ภาพยนตร์ที่ออกฉายในปี 2014
 ไซอิ๋ว ภาค 1 ตอน กำเนิดราชาวานร ภาพยนตร์ที่ออกฉายในปี 2014 มีภาคต่อคือ
 ไซอิ๋ว ภาค 2 ตอน ศึกราชาวานรพิชิตมาร ภาพยนตร์ที่ออกฉายในปี 2016
 ไซอิ๋ว ภาค 3 ตอน ศึกราชาวานรตะลุยเมืองแม่ม่าย ภาพยนตร์ที่ออกฉายในปี 2018
 ไซอิ๋ว ตอน กำเนิดหงอคง ภาพยนตร์ที่ออกฉายในปี 2016
 ไซอิ๋ว ภาพยนตร์ที่ยังกำหนดวันฉาย
 Journey to the West: The Demons Strike Back ภาพยนตร์ที่ออกฉายในปี 2017 เป็นภาคต่อของ Journey to the West: Conquering the Demons
# พลิกซากปมมรณะ
พลิกซากปมมรณะ  เป็นละครโทรทัศน์แนวอาชญากรรมผสมการแพทย์ ออกอากาศทางช่อง Fox ในสหรัฐอเมริกา ตั้งแต่วันที่ 13 กันยายน พ.ศ. 2548 จนถึงวันที่ 27 มีนาคม พ.ศ. 2560 ในไทยจะมีให้ชมที่เว็บไซต์ Doonee.com

เนื้อเรื่อง
ดร.แบรนแนน ผู้เชี่ยวชาญด้านโครงกระดูก เพียงแค่เห็นโครงกระดูกก็สามารถระบุได้ว่าเป็นเพศชายหรือว่าหญิง ช่วงอายุ เท่าไหร่ถึงเท่าไหร่ วันหนึ่ง ดร.แบรนแนน ได้เข้าร่วมทีมสอบสวนคดีฆาตกรรมต่างๆกับเจ้าหน้าที่บูธซึ่งเป็นเจ้าหน้าที่ ของทาง FBI โดยเจ้าหน้าที่บูธนั้น ต้องการความสามารถของ ดร.แบรนแนน มาช่วยในการวิเคราะห์ เพศ วัย ช่วงเวลาการเสียชีวิต สาเหตุการเสียชีวิต รวมไปถึงระบุข้อมูลคร่าวๆ ว่าผู้เสียชีวิตเป็นใคร เพื่อให้ทาง FBI นั้นสามารถหาได้ว่ามีใครบ้างที่น่าจะเกี่ยวข้องกับคดีฆาตกรรมนั้นๆ

นักแสดงนำ
 เอมิลี่ เดสชาเนล รับบท ดร.  เทมพาเรนซ์ "โบนส์" แบรนแนน
 เดวิด บอรีนาซ รับบท ซีเลย์ โบ๊ทส
 ไมเคลล่า คอนลิน รับบท แองเจลล่า แอนเตรเนโก้
 ที. เจ. ธีน รับบท ดร. แจ๊ค ฮอตกินส์
 อิริค มิลลีแกน รับบท ดร. แซ๊ค แอดดี้
 โจนาธาน อดัมส์ รับบท ดร.  แดเนียล ก๊อตแมน
 จอห์น แฟรนซิส ดาลีย์ รับบท ดร.  แลนซ์ สวีต
# โอบืยโกนเวนนืยฟาสซิสม์
โอบืยโกนเวนนืยฟาสซิสม์  เป็นภาพยนตร์สารคดีของสหภาพโซเวียต กำกับโดย มีฮาอิล โรมม์ โดยเข้าฉายในชื่อ Echo of the Jackboot  ในสหราชอาณาจักรและ  Triumph Over Violence  ในสหรัฐ โดยภาพจากภาพยนตร์ส่วนใหญ่มาจากหอจดหมายเหตุต่างประเทศเพื่อแสดงถึงการขึ้นสู่อำนาจและล่มสลายของระบอบฟาสซิสต์ และโดยยกเอานาซีเยอรมนีเป็นตัวอย่าง

 แหล่งข้อมูลอื่น 
   และ  ของ โอบืยโกนเวนนืยฟาสซิสม์ ทางช่องมอสฟิล์ม
# หมู่เกาะอีเจียงชาน
หมู่เกาะอีเจียงชาน เป็นเกาะขนาดเล็กสองเกาะในทะเลจีนตะวันออกนอกชายฝั่งนครไถโจว (台州市) มณฑลเจ้อเจียง ห่างหมู่เกาะต้าเฉิน (大陳群島) ไปราวแปดไมล์

ในช่วงวิกฤตการณ์ช่องแคบไต้หวันครั้งแรก หมู่เกาะดังกล่าวถูกกองทัพปลดปล่อยประชาชนจากกองทัพชาตินิยมของสาธารณรัฐจีนยึดครองไปในยุทธการอีเจียงชานเมื่อเดือนมกราคม ค.ศ. 1955 แม้กองเรือที่เจ็ดของสหรัฐจะลาดตระเวนอยู่ใกล้เคียงก็ตามJ.P.D. Dunbabin. The Cold War: The Great Powers and Their Allieshttps://news.google.com/newspapers?nid=1298&dat=19550117&id=H_MTAAAAIBAJ&sjid=LYoDAAAAIBAJ&pg=6333,980312&hl=enMark A. Ryan, David Michael Finkelstein, Michael A. McDevitt. Chinese Warfighting: The PLA Experience Since 1949
# อีวเซตาคียาเวรู
อีวเซตาคียาเวรู  เป็นภาพยนตร์สารคดีของสหภาพโซเวียต กำกับโดย มีฮาอิล โรมม์ เข้าฉายครั้งแรกในสหภาพโซเวียตในปี 1974

ภาพยนตร์เรื่องนี้ถือเป็นภาพยนตร์เรื่องสุดท้ายของ มีฮาอิล โรมม์ เดิมภาพยนตร์จะใช้ชื่อว่า "The World Today" แต่มีฮาอิล โรมม์ ได้เสียชีวิตก่อนที่งานจะเสร็จในปี 1971 Elem Klimov, Marlen Khutsiev และ German Lavrov จึงรับหน้าที่ทำภาพยนตร์ต่อจนภาพยนตร์ทำสำเร็จและใช้ชื่อว่า "อีวเซตาคียาเวรู..." (แปลว่า:เพราะว่าฉันเชื่อ)

เนื้อหาในภาพยนตร์จะเริ่มจากยุคก่อนและหลังสงครามโลกครั้งที่หนึ่ง, การขึ้นสู่อำนาจและจุดจบของนาซีเยอรมนีและการทิ้งระเบิดนิวเคลียร์ที่ฮิโระชิมะและนะงะซะกิ, สถานการณ์ของโลกในช่วงคริสต์ทศวรรษที่ 1960-1970, การปฏิวัติทางวัฒนธรรมในจีน, การประท้วงของผู้คนที่ต้องการสันติภาพ
 แหล่งข้อมูลอื่น 
  
 ทางช่องมอสฟิล์ม
 Три истории об учителе и режиссёре. / Независимая газета. 24.01.2001.
# ผู้ชนะย่อมไม่เสพยา
ผู้ชนะย่อมไม่เสพยา  เป็นคำขวัญต่อต้านยาเสพติด ซึ่งรวมอยู่ในเกมตู้ (arcade game) ทุกประเภทที่นำเข้าในอเมริกาเหนือเป็นเวลา 11 ปีตั้งแต่ ค.ศ. 1989 จนถึง ค.ศ. 2000 คำขวัญนี้ปรากฏบนหน้าจอในช่วงแอตแทรกต์โมด (attract mode) ของเกม

ข้อความดังกล่าวมีต้นคิด คือ วิลเลียม เอส. เซสชันส์ (William S. Sessions) อธิบดีเอฟบีไอ ผู้ซึ่งมีชื่อปรากฏบนจอไปพร้อมกับตัวคำขวัญ เซสชันส์ทำความตกลงกับรอเบิร์ต เฟย์ (Robert Fay) นายกสมาคมเครื่องเล่นอเมริกัน (American Amusement Machine Association) ซึ่งเป็นผลให้ผู้ผลิตเกมตู้จำนวน 20 รายยอมเพิ่มคำขวัญข้างต้นเข้าไว้ในเกม คำขวัญนี้เปิดตัวอย่างเป็นทางการ ณ วันที่ 10 มกราคม ค.ศ. 1989 โดยมีการแสดงเกมรายใหญ่สามรายที่ได้เพิ่มคำขวัญเข้าไปแล้วต่อสื่อมวลชน หลายปีต่อมา มีการรณรงค์ทำนองเดียวกัน ใช้ชื่อว่า "จงใช้ซ้ำ อย่านำไปทิ้งขว้าง!" (Recycle It, Don't Trash It!) แต่แม้เซสชันส์จะพ้นจากตำแหน่งหน้าที่ในเอฟบีไอไม่กี่ปีให้หลัง คำขวัญของเขาก็ยังปรากฏในเกมใหม่ ๆ และกลายเป็นสัญลักษณ์ประจำเกมตู้แห่งคริสต์ทศวรรษ 1990 ในสหรัฐ

 ในวัฒนธรรมร่วมสมัย 
มีการล้อเลียนคำขวัญนี้หลายครั้ง เช่น ในเครือข่ายเอกซ์บอกซ์ไลฟ์อาร์เคด/เพลย์สเตชัน (Xbox Live Arcade/PlayStation Network) ที่ชื่อ สกอตต์พิลกริมเวอร์ซัสเดอะเวิลด์: เดอะเกม (Scott Pilgrim vs. the World: The Game) ปรากฏข้อความ "คนชนะเขาไม่กินเนื้อกันหรอก" (Winners Don't Eat Meat) หรือในภาพยนตร์ ป่วนฮาโลกอนาคต (Futurama) มีข้อความว่า "คนชนะเขาไม่เล่นวิดีโอเกมกันหรอก" (Winners don't play video games)
# โอรสสวรรค์
โอรสสวรรค์ หรือ เทียนจื่อ  เป็นราชฐานันดรอันศักดิ์สิทธิ์ของจักรพรรดิจีน กำเนิดขึ้นพร้อมกับราชวงศ์โจว และตั้งอยู่บนหลักการเมืองและจิตวิญญาณเรื่องอาณัติสวรรค์ 

ต่อมา พระมหากษัตริย์เอเชียตะวันออกอื่นต่างรับเอาฐานันดรศักดิ์ "โอรสสวรรค์" ไปเพื่อสร้างความชอบธรรมแก่การปกครองของตน

โอรสสวรรค์เป็นจักรพรรดิสากลสูงสุด ผู้ทรงปกครองเทียนเซี่ย ("ใต้หล้า") สถานภาพของพระองค์แปลเป็นภาษาอังกฤษว่า "ผู้ปกครองทั้งจักรวาล" หรือ "ผู้ปกครองทั้งโลก" ฐานันดรศักดิ์ "โอรสสวรรค์" มีการตีความตามอักษรเฉพาะในประเทศจีนและญี่ปุ่น ซึ่งพระมหากษัตริย์ถูกเรียกเป็นกึ่งเทวดา เทวดา หรือ "เทวดาที่ยังทรงพระชนม์ชีพ" ผู้ที่เทวดาโบราณทั้งปวงทรงเลือก

ประวัติและการรับไปใช้
# ทเวนตีเฟิสต์เซนจูรีฟอกซ์
ทเวนตีเฟิสต์เซนจูรีฟอกซ์  เป็นบริษัทข้ามชาติด้านสื่อมวลชนสัญชาติอเมริกัน ตั้งอยู่ในมิดทาวน์แมนแฮตตัน นครนิวยอร์ก สหรัฐ เป็น 1 ใน 2 บริษัทที่ก่อตั้งขึ้นจากสินทรัพย์สิ่งพิมพ์ของนิวส์คอร์ปอเรชัน ซึ่งก่อตั้งโดยรูเพิร์ต เมอร์ด็อค ในปี 1980 และได้แยกสินทรัพย์สิ่งพิมพ์ออกมาในปี 2013

ทเวนตีเฟิสต์เซนจูรีฟอกซ์เป็นผู้สืบทอดทางกฎหมายของนิวส์คอร์ปอเรชัน ซึ่งเกี่ยวข้องกับอุตสาหกรรมภาพยนตร์และโทรทัศน์เป็นหลัก เป็นกลุ่มสื่อที่ใหญ่เป็นอันดับ 4 ของสหรัฐ จนกระทั่งถูกเข้าซื้อกิจการโดยเดอะวอลต์ดิสนีย์ ส่วนอีกบริษัทหนึ่งคือนิวส์คอร์ปอเรชันในปัจจุบัน ถือครองสิ่งพิมพ์ของเมอร์ด็อค และทรัพย์สินด้านสื่ออื่น ๆ ในออสเตรเลีย (ทั้งที่เขาและครอบครัวเป็นเจ้าของโดยความไว้วางใจของครอบครัว โดยมีส่วนได้เสีย 39% ในแต่ละรายการ) โดยเมอร์ด็อคเป็นประธานกรรมการบริหารร่วม ในขณะที่ลาคแลน เมอร์ด็อค ลูกชาย และ เจมส์ เมอร์ด็อค เป็นประธานกรรมการบริหารร่วมและประธานเจ้าหน้าที่บริหารตามลำดับ

ทรัพย์สินของทเวนตีเฟิสต์เซนจูรีฟอกซ์รวมถึงกลุ่มฟ็อกซ์เอ็นเตอร์เทนเมนต์ — เจ้าของสตูดิโอภาพยนตร์ทเวนตีท์เซนจูรีฟอกซ์ (ชื่อบางส่วนของบริษัท), บริษัทแพร่สัญญาณฟ็อกซ์ และถือหุ้นใหญ่ในกิจการร่วมค้าพันธมิตรเนชั่นแนลจีโอกราฟฟิก — สื่อเชิงพาณิชย์ของสมาคมเนชั่นแนล จีโอกราฟิก ตลอดจนสินทรัพย์อื่น ๆ นอกจากนี้ยังมีกิจการต่างประเทศที่สำคัญ ได้แก่สตาร์อินเดีย ผู้ดำเนินการสถานีโทรทัศน์ที่มีชื่อเสียงของอินเดีย บริษัทอยู่ในอันดับที่ 109 ในรายชื่อ ฟอร์ชูน 500 บริษัทที่ใหญ่ที่สุดในสหรัฐโดยเรียงตามรายได้ทั้งหมดประจำปี 2018

เมื่อวันที่ 27 กรกฎาคม 2018 ผู้ถือหุ้นของทเวนตีเฟิสต์เซนจูรีฟอกซ์ตกลงขายทรัพย์สินส่วนใหญ่ให้กับเดอะวอลต์ดิสนีย์ในราคา 71.3 พันล้านดอลลาร์สหรัฐ การขายครั้งนี้ครอบคลุมสินทรัพย์ด้านความบันเทิงส่วนใหญ่ของทเวนตีเฟิสต์เซนจูรีฟอกซ์ รวมถึงทเวนตีท์เซนจูรีฟอกซ์ เอฟเอ็กซ์ เน็ตเวิร์ค และพันธมิตรเนชั่นแนลจีโอกราฟฟิก เป็นต้น หลังทำสงครามการประมูลกับฟ็อกซ์ บริติช สกาย บรอดคาสติ้ง (กลุ่มสื่ออังกฤษที่ฟ็อกซ์ถือหุ้นอยู่) ถูกซื้อแยกต่างหากโดยคอมคาสต์ ในขณะที่เครือข่ายกีฬาภูมิภาคของฟ็อกซ์ถูกขายให้กับ ซินแคลร์ บรอดคาสต์ กรุ๊ป เพื่อให้สอดคล้องกับคำวินิจฉัยการต่อต้านการผูกขาด ส่วนที่เหลือประกอบด้วยฟ็อกซ์และมายเน็ตเวิร์คทีวีเป็นหลัก และบริษัทแพร่สัญญาณ สถานีโทรทัศน์ ทีมข่าว และการดำเนินงานส่วนกีฬา ถูกแยกออกเป็นบริษัทใหม่ ฟ็อกซ์ คอร์ปอเรชัน ซึ่งเริ่มทำการซื้อขายเมื่อวันที่ 19 มีนาคม 2019 จากนั้นในวันรุ่งขึ้น การเข้าซื้อกิจการทเวนตีเฟิสต์เซนจูรีฟอกซ์โดยดิสนีย์ก็เสร็จสิ้นสมบูรณ์ หลังจากนั้นบริษัทในเครือทเวนตีเฟิสต์เซนจูรีฟอกซ์ก็ถูกกระจายไปอยู่ในแผนกต่าง ๆ ของดิสนีย์ตามความเหมาะสม
# วีก็อตยู
วีก็อตยู  เป็นการรณรงค์ทางสื่อเพื่อต่อต้านยาเสพติด ซึ่งได้รับทุนจากความร่วมมือเพื่อเด็กปลอดสารเสพติด (Partnership for Drug-Free Kids) มีความแปลกใหม่ตรงที่สื่อสารโดยใช้อีโมจิทางป้ายประกาศและสื่อสาธารณะอื่นเป็นหลัก เพื่อดึงความสนใจของเยาวชน โครงการนี้ผู้ริเริ่ม คือ ฮิลล์ ฮอลลิเดย์ (Hill Holliday) บริษัทโฆษณาสัญชาติอเมริกัน

 รางวัล 
โครงการนี้ได้รางวัลคลีโอ (Clio Awards) สองครั้งใน พ.ศ. 2559 คือ รางวัลทองคำ สำหรับการรณรงค์แบบบูรณาการในสาขาสุขภาพและสวัสดิการ และรางวัลทองสัมฤทธ์ สำหรับการสร้างสรรค์ดิจิทัลหรือโมบายล์ในสาขาเดียวกันClios winner: gold (2016) Entrant Company Hill Holliday, Boston Medium Integrated Campaign Category Integrated Campaign Entry Type Health & Wellness: LifestyleClios winner: bronze (2016) Entrant Company Hill Holliday, Boston Medium Digital/Mobile Category Other Entry Type Health & Wellness: Lifestyle
# กองพลยานเกราะที่ 3 แห่งเอ็สเอ็ส "โทเทินค็อพฟ์"
กองพลยานเกราะที่ 3 แห่งเอ็สเอ็ส "โทเทินค็อพฟ์" Official designation in German language as to „Bundesarchiv-Militärarchiv“ in Freiburg im Breisgau, stores of the Wehrmacht and Waffen-SS. เป็นหนึ่งในสามสิบแปดกองพลของหน่วยวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ก่อนที่จะบรรลุในสถานะกองพล การก่อตั้งหน่วยที่ได้เป็นที่รู้จักกันในชื่อว่า คัมพ์กรุพเพอ(Kampfgruppe-กลุ่มหน่วยรบ)"ไอค์เคอ" บุคลการส่วนใหญ่ของกองพลนั้นมาจากหน่วยเอ็สเอ็ส-โทเทินค็อพฟ์แฟร์เบ็นเดอ(การ์ดผู้คุมค่ายกักกัน), และอื่นๆที่เป็นสมาชิกของทหารอาสาเยอรมันที่ได้ก่ออาชญากรรมสงครามในประเทศโปแลนด์ เนื่องจากตามที่สัญลักษณ์ประจำและชื่อ ('โทเทินค็อพฟ์' = 'หัวกะโหลก' ในภาษาเยอรมัน), บางครั้งได้ถูกเรียกว่า "กองพลหัวกะโหลก"
# กองพลยานเกราะที่ 2 แห่งเอ็สเอ็ส "ดัสไรช์"
กองพลยานเกราะที่ 2 แห่งเอ็สเอ็ส "ดัสไรช์" Official designation in German language as to „Bundesarchiv-Militärarchiv“ in Freiburg im Breisgau, stores of the Wehrmacht and Waffen-SS.เป็นกองพลของนาซี หน่วยวัฟเฟิน-เอ็สเอ็สในช่วงสงครามโลกครั้งที่สอง เป็นหนึ่งในสามสิบแปดกองพลที่ก่อตั้งโดยหน่วยวัฟเฟิน-เอ็สเอ็ส ดัสไรช์ได้ทำหน้าที่ในช่วงการบุกครองฝรั่งเศสและได้เข้ามามีส่วนร่วมในการต่อสู้ครั้งสำคัญหลายครั้งบนแนวรบด้านตะวันออก รวมทั้งในยุทธการที่โปรโฮรอฟกาได้ต่อกรกับกองทัพรถถังคุ้มกันที่ 5 (5th Guards Tank Army) ที่ยุทธการที่คูสค์ จากนั้นก็ได้ย้ายไปยังด้านตะวันตกและได้เข้ามามีส่วนร่วมในการต่อสู้ในนอร์มังดีและยุทธการตอกลิ่ม สงครามได้ยุติลงในฮังการีและออสเตรีย ดัส ไรช์ได้มีส่วนรับผิดชอบในการสังหารหมู่ออราดูร์-ซูร์-กลานและตูล (Tulle)
# กองพลทหารราบยานเกราะที่ 17 แห่งเอ็สเอ็ส "เกิทซ์กำปั้นเหล็ก"
กองพลทหารราบยานเกราะที่ 17 แห่งเอ็สเอ็ส "เกิทซ์กำปั้นเหล็ก"  เป็นกองพลของหน่วยวัฟเฟิน-เอ็สเอ็ส ปฏิบัติการในแนวรบด้านตะวันตกในช่วงสงครามโลกครั้งที่สอง
# ปฏิทรรศน์ของอ็อลเบิร์ส
ปฏิทรรศน์ของอ็อลเบิร์ส หรือ ปฏิทรรศน์ว่าด้วยความมืดของท้องฟ้าเวลากลางคืน เป็นแนวคิดทางฟิสิกส์ดาราศาสตร์และจักรวาลวิทยาเชิงกายภาพ ตั้งชื่อตามไฮน์ริช วิลเฮ็ล์ม อ็อลเบิร์ส นักดาราศาสตร์ชาวเยอรมัน ซึ่งตั้งข้อสังเกตว่า หากการอนุมานที่ว่าเอกภพมีขนาดกว้างไกลไม่สิ้นสุด มีจำนวนดาวเป็นอนันต์กระจายสม่ำเสมอ และอยู่ในสภาวะสถิต ท้องฟ้าเวลากลางคืนก็ไม่ควรจะมืดมิดเช่นที่ปรากฎ จึงถือเป็นหลักฐานหนึ่งที่สนับสนุนว่าเอกภพนั้นไม่ได้อยู่ในสภาวะสถิต เช่น มีจุดกำเนิดและกำลังเปลี่ยนแปลง เช่นที่บรรยายไว้ในแบบจำลองแบบบิกแบง

ในกรณีที่เอกภพมีขนาดกว้างไกลไม่สิ้นสุด มีจำนวนดาวเป็นอนันต์ กระจายสม่ำเสมอ และอยู่ในสภาวะสถิต เส้นสายตาใดๆ ที่มองออกจากโลกย่อมต้องสิ้นสุดที่ดาวฤกษ์ดวงใดดวงหนึ่งเสมอ ดังนั้นท้องฟ้าเวลากลางคืนก็ควรจะสว่างไปทั่วด้วยแสงดาวฤกษ์ที่มีจำนวนอนันต์

 ปฏิทรรศน์ 
ปฏิทรรศน์นี้ขัดแย้งในเชิงสถิติ ที่ว่าหากเอกภพโบราณที่มีเนื้อที่เป็นอนันต์ มีดวงดาวเป็นจำนวนอนันต์ แสงของดวงดาวต่าง ๆ ควรจะส่องสว่างเต็มท้องฟ้ามากกว่าที่จะมืดมิดhttps://www.nytimes.com/2015/08/04/science/space/the-flip-side-of-optimism-about-life-on-other-planets.html
thumb|มุมมองของผู้สังเกตการณ์บนชั้นดวงดาวที่มีศูนย์กลางร่วมกัน
เพื่อเป็นการพิสูจน์ จะสมมติให้เอกภพมีชั้นดวงดาวที่มีศูนย์กลางร่วมกันหนาเป็นชั้นละ 1 ปีแสง ต่อกันไปเรื่อย ๆ จำนวนดวงดาวในแต่ละชั้นจะอยู่ระหว่างความหนา 1,000,000,000 ถึง 1,000,000,001 ปีแสง หากเอกภพมีเนื้อสม่ำเสมอจริง ในชั้นที่สองจะมีดวงดาวจำนวนเป็นสี่เท่าของชั้นแรก ซึ่งอยู่ระหว่างระยะ 2,000,000,000 ถึง 2,000,000,001 ปีแสง แต่ทว่า ชั้นที่สองจะมีระยะห่างออกไปอีกเป็นสองเท่า ดังนั้นความสว่างของดวงดาวในชั้นที่สองจะมีค่าเป็น 1/4 ของชั้นแรก ดังนั้น แสงที่ส่องสว่างมากจากชั้นที่สองจะมีค่าเท่ากับแสงที่ส่องสว่างมาจากชั้นที่หนึ่ง

ไม่ว่าระยะจะห่างไปเท่าไหร่ แต่ความสว่างของแสงรวมจะยังคงมีค่าเท่าเดิมตามระยะทาง ซึ่งหมายความว่า แสงแต่ละชั้นจะมีการเพิ่มความสว่างขึ้นมาเรื่อย ๆ และยิ่งมีชั้นเป็นอนันต์ ท้องฟ้ายามค่ำคืนจึงควรที่จะสว่าง

หากเมฆดำบดบังแสง เมฆจะร้อนขึ้นจนส่องสว่างได้แบบดวงดาว และเปล่งแสงออกมาเป็นจำนวนเท่าเดิม

เค็พเพลอร์ได้ค้านทฤษฎีนี้ด้วยเรื่องเอกภพที่สังเกตได้จำกัด หรือมีจำนวนดวงดาวที่จำกัด และตามทฤษฎีสัมพันธภาพทั่วไปแล้ว จะจำกัดปฏิทรรศน์นี้ด้วยเอกภพจำกัดD'Inverno, Ray. Introducing Einstein's Relativity, Oxford, 1992. : ท้องฟ้านั้นจะไม่ได้มีค่าความสว่างเป็นอนันต์ ทุก ๆ จุดบนท้องฟ้าจะยังคงเหมือนพื้นผิวของดวงดาว
# อังค์ฮาฟ
อังค์ฮาฟ เป็นเจ้าชายชาวอียิปต์และทำหน้าที่เป็นหัวหน้าและผู้ควบคุมงานให้แก่ฟาโรห์คูฟู ผู้เป็นพระเชษฐาพระองค์หนึ่งของอังค์ฮาฟ พระองค์มีชีวิตอยู่ในช่วงราชวงศ์ที่ 4 ของราชอาณาจักรอียิปต์ ราวประมาณ 2613 ถึง 2494 ปีก่อนคริสตกาล

อังค์ฮาฟเป็นพระราชโอรสของฟาโรห์สเนฟรูกับพระมเหสีไม่ทราบพระนาม หลุมฝังพระศพของอังค์ฮาฟอยู่ในมาสตาบาในกีซา อังค์ฮาฟได้อภิเษกสมรสกับเจ้าหญิงเฮเตเฟเรส A ซึ่งพระราชธิดาพระองค์โตของฟาโรห์สเนฟรูกับพระนางเฮเตเฟอร์เรสที่ 1 และเป็นพระขนิษฐานต่างมารดาของอังค์ฮาฟ ทั้งสองพระองค์ก็มีพระราชธิดาด้วยกัน 1 พระองค์Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. p. 56. .
# เฮเทเฟเรสที่ 1
เฮเทเฟเรสที่ 1 เป็นพระราชินีแห่งอียิปต์โบราณในช่วงราชวงศ์ที่สี่ของราชอาณาจักรอียิปต์ และเป็นพระมเหสีในฟาโรห์สเนฟรู

พระราชประวัติ

ราชินีเฮเทเฟเรสที่ 1 พระนางอาจจะเป็นพระมเหสีของฟาโรห์สเนฟรู และเป็นพระมารดาของฟาโรห์คูฟู และเป็นไปได้ว่าราชินีเฮเทเฟเรสที่ 1 เป็นเพียงพระมเหสีรองของฟาโรห์สเนเฟรู และมีชื่อเสียงโด่งดังหลังจากที่พระโอรสของพระองค์ขึ้นครองราชย์ พระองค์เป็นพระอัยยิกา (ย่า) ของฟาโรห์เจดีเฟร ฟาโรห์คาเฟร และพระนางเฮเทเฟเรสที่สอง การอภิเษกสมรสของเฮเทปเฮเอสที่ 1กับฟาโรห์สเนเฟรู ทำให้ฟาโรห์สเนเฟรูมีสิทธิในการครองราชย์ต่อจากฟาโรห์ฮูนิGrajetzki, Ancient Egyptian Queens – a hieroglyphic dictionary, London, 2011. เนื่องจากราชินีเฮเทเฟเรสที่ 1 เป็นพระราชธิดาของฟาโรห์ฮูนิ และให้กำเนิดพระรัชทายาทคือฟาโรห์คูฟู Dodson, Hilton The Complete Royal Families of Ancient Egypt, London 2004
ราชินีเฮเทเฟเรสที่ 1 สิ้นพระชนม์ในรัชสมัยของฟาโรห์คูฟู
# คาเนเฟอร์
คาเนเฟอร์ ("ความงามของวิญญาณ") เป็นเจ้าชายแห่งอียิปต์โบราณ พระองค์มีชีวิตอยู่ในราชวงศ์ที่ 4 หรือต้นราชวงศ์ที่ 5 ของยุคราชอาณาจักรเก่า และเป็นพระราชโอรสของฟาโรห์สเนฟรูAidan Dodson, Dyan Hilton: The Complete Royal Families of Ancient Egypt. The American University in Cairo Press, Kairo 2004, , p. 52–61.Edwards, et al., The Cambridge Ancient History: Early History of the Middle East. Cambridge University Press. 1971. Retrieved via Google Books.

อาชีพ
คาเนเฟอร์ดำรงตำแหน่งเป็นอัครมหาเสนาบดี นอกจากนี้พระองค์ยังเป็น "พระราชโอรสของฟาโรห์"

สุสาน
คาเนเฟอร์ถูกฝังอยู่ในมาสตาบาหมายเลข DAM 15 ที่ดาห์ชูร์ ในหลุมฝังศพของพระองค์พบเศษชิ้นส่วนที่หลุดจากประตูหิน
# พีระมิดโจเซอร์
พีระมิดโจเซอร์ (หรือ เจเซอร์ และ โซเซอร์) บางครั้งเรียกเป็น พีระมิดขั้นบันไดโจเซอร์ เป็นโบราณสถานที่ยังคงอยู่ในสุสานของเมืองซักกอเราะฮ์ ประเทศอียิปต์ ตั้งอยู่ทางตะวันตกเฉียงเหนือของซากเมมฟิส โครงสร้างสี่มุมหกชั้นเป็นอาคารหินมหึมาที่เก่าแก่ที่สุดในอียิปต์ สร้างขึ้นในศตวรรษที่ 27 ก่อนคริสตกาล ในช่วงราชวงศ์ที่ 3 เพื่อฝังพระศพของฟาโรห์โจเซอร์ ซึ่งมีผู้ออกแบบพีระมิดคือ อิมโฮเทป และมีเป็นจุดศูนย์กลางของอาคารที่ฝังศพกว้างใหญ่ในลานขนาดมหึมาล้อมรอบด้วยโครงสร้างพิธีและการตกแต่ง

พีระมิดนี้ผ่านการบูรณะและปรับปรุงใหม่หลายครั้ง เดิมพีระมิดขั้นบันได สูง  และฐานมีความยาวประมาณ  และถูกฉาบด้วยหินปูนสีขาว ใน ค.ศ. 1997 พีระมิดขั้นบันได (หรือพีระมิดดั้งเดิม) เคยถือเป็นสิ่งก่อสร้างหินตัดขนาดใหญ่ที่สร้างโดยมนุษย์

ในเดือนมีนาคม ค.ศ. 2020 มีการเปิดพีระมิดนี้ให้แก่ผู้เข้าชมอีกครั้งหลังปิดฟื้นฟูเป็นเวลา 14 ปี
# หน่วยการเรียนทางไกล สถาบันการจัดการปัญญาภิวัฒน์
ศูนย์การเรียนรู้ สถาบันการจัดการปัญญาภิวัฒน์  เป็นศูนย์การเรียนรู้ การศึกษาสังกัด สถาบันการจัดการปัญญาภิวัฒน์ สำหรับนักศึกษาที่ต้องการเรียนใกล้ภูมิลำเนา สถาบันฯ ยังเปิดการเรียนการสอนในศูนย์การเรียนรู้ เป็นการเรียนผ่านระบบวิดีโอคอนเฟอเรนจ์ โดยรับส่งสัญญาณแบบเรียวไทม์ จากห้องเรียนในกรุงเทพมหานคร โดยมีการสื่อสารแบบสองทาง คือ นักเรียนและอาจารย์สามารถ ถามตอบกันได้เสมือนการเรียนในห้องเรียนปกติ 

ประวัติศูนย์การเรียนรู้

ที่ตั้งศูนย์การเรียนรู้
 ที่ตั้งศูนย์การเรียนรู้ สถาบันการจัดการปัญญาภิวัฒน์ จังหวัด ที่อยู่ หลักสูตรจังหวัดพระนครศรีอยุธยาเลขที่ 55/83-85 หมู่ 1 ตำบลธนู อำเภออุทัย จังหวัดพระนครศรีอยุธยา 13210บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดสมุทรปราการเลขที่ 318-319 หมู่ 10 ซอยเทศบาลสำโรงใต้ อำเภอพระประแดง จังหวัดสมุทรปราการ 10130บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดเชียงใหม่เลขที่ 71 ถนนห้วยแก้ว ตำบลสุเทพ อำเภอเมืองเชียงใหม่ จังหวัดเชียงใหม่ 50200บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดลำปางเลขที่ 68/43-44 ถนนท่าคราวน้อย ตำบลสบตุ๋ย อำเภอเมืองลำปาง จังหวัดลำปาง 52100บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดนครสวรรค์เลขที่ 163/44-45 ถนนมาตุลี ตำบลปากน้ำโพ อำเภอเมืองนครสวรรค์ จังหวัดนครสวรรค์ 60000บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดอุดรธานีเลขที่ 118/10-13 ถนนประชารักษา ตำบลหมากแข้ง อำเภอเมืองอุดรธานี จังหวัดอุดรธานี 41000บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดขอนแก่นเลขที่ 668/88-90 ถนนกลางเมือง ตำบลในเมือง อำเภอเมืองขอนแก่น จังหวัดขอนแก่น 40000บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดนครราชสีมาเลขที่ 3275/6-8 ถนนสืบสิริ ตำบลในเมือง อำเภอเมืองนครราชสีมา จังหวัดนครราชสีมา 30000บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดสุราษฎร์ธานีเลขที่ 250/72-75 ถนนวัดโพธิ์-บางใหญ่ ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี 84000บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดสงขลาเลขที่ 49, 51, 53, 55 ถนนโชติวิทยะกุล 3 ตำบลหาดใหญ่ อำเภอหาดใหญ่ จังหวัดสงขลา 90110บริหารธุรกิจบัณฑิต สาขาวิชาการจัดการธุรกิจการค้าสมัยใหม่จังหวัดเพชรบุรีเลขที่ 25, 27, 63, 65 ถนนเพชรเกษมเก่า ตำบลคลองกระแชง อำเภอเมืองเพชรบุรี จังหวัดเพชรบุรี 76000บริหารธุรกิจบัณฑิต สาขาวิชาการจัดการธุรกิจการค้าสมัยใหม่
  แหล่งข้อมูลอื่น 
 เว็บไซต์อย่างเป็นทางการของสถาบันการจัดการปัญญาภิวัฒน์
 เว๊บไซต์ศูนย์การเรียนรู้ สถาบันการจัดการปัญญาภิวัฒน์
# ภาษาสกอต
ภาษาสกอต เป็นภาษาในกลุ่มภาษาเจอร์แมนิก ที่ใช้พูดกันในแถบพื้นที่ราบของสกอตแลนด์ และในพื้นที่อัลสเตอร์ (ซึ่งเรียกสำเนียงท้องถิ่นว่าอัลสเตอร์สกอต ชาวสกอตมักเรียกภาษานี้ว่า สกอตที่ราบต่ำ เพื่อไม่ให้สับสนกับภาษาแกลิกสกอต และภาษาเคลต์ซึ่งถูกจำกัดพื้นที่การใช้ตามประวัติศาสตร์ในแถบพื้นที่ราบสูงของสกอตแลนด์ ภาษาสกอตถูกพัฒนาขึ้นในสมัยเดียวกับภาษาอังกฤษสมัยกลาง

นับแต่ต้นศตวรรษที่ 15 เป็นต้นมา ภาษาอังกฤษที่ใช้ในสกอตแลนด์ได้มีวิวัฒนาการ จนกลายเป็นภาษาที่มีเอกลักษณ์แตกต่างจากภาษาอังกฤษและภาษาท้องถิ่นอื่น ๆ ที่พูดกันในอังกฤษ หากแต่ยังขาดชื่อเรียก แต่หลังจาก ปี ค.ศ. 1495 เป็นต้นมา คำว่า สกอตติช (Scottis) ถูกใช้มากขึ้นเพื่ออ้างถึงภาษาพูดในถิ่นที่ลุ่ม ในขณะที่คำว่า Erse ซึ่งแปลว่า ไอริช ถูกใช้เป็นชื่อเรียกภาษาแกลิค ฯ ยกตัวอย่างเช่น ในตอนปลายศตวรรษที่ 15 วิลเลียม ดันบาร์ กวีชาวสกอต ใช้คำว่า Erse เพื่ออ้างถึงภาษาแกลิคและในช่วงต้นศตวรรษที่ 16 กาวิน ดักลาส เริ่มใช้คำว่า Scottis เพื่ออ้างอิงถึงภาษาถิ่นที่ราบลุ่ม ปัจจุบันภาษาแกลิกของสกอตแลนด์มักถูกเรียกว่า ภาษาแกลิก-สกอต หรือ ภาษาแกลิกสกอตแลนด์